《宋章庙乐舞歌十五首 其三 引牲乐》
南北朝·殷淡

维诚洁飨，维孝奠灵。敬芬黍稷，敬涤牺牲。骍茧在豢，载溢载丰。

以承宗祀，以肃皇衷。萧芳四举，华火周传。神监孔昭，嘉是柔牷。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。